Държавен вестник, бр. 3, 2026 г., стр. 45

БРОЙ  3	
Д Ъ Р Ж А В Е Н  В Е С Т Н И К 	
СТР.  45  
 
подготовка на суровините, отговаря и следи за правилното протичане на технологичните процеси 
в зоната на отговорност в предвидените параметри за съответния цех, контролира и управлява 
технологично оборудването, настройва отделни елементи, следи за неговото състояние и при 
установени нередности и проблеми предприема своевременно действия за отстраняването им 
съгласно работните инструкции и в рамките на своите задължения и информира своевременно 
прекия си ръководител. Контролира спирането на оборудването за ремонт и пускането му в 
експлоатация. При изпълнението на ежедневните си трудови задачи спазва стриктно 
технологичните инструкции на работното си място, спазва изискванията за здравословни и 
безопасни условия на труд и за пожарна и аварийна безопасност. В края на смяната докладва на 
прекия си ръководител за изпълнената работа и състоянието на работното си място. 
Придобилият втора степен на професионална квалификация по професията „Зелени 
технологии в черната металургията“ освен посочените дейности работи и с оборудване, ръчни и 
механизирани инструменти за изпълнение на трудовите задължения и обезопасяване на 
работното място. Познава и работи с машини и съоръжения за осъществяване на процеса 
електродъгово заваряване. Наблюдава измервателни уреди и контролни табла, контролно-
измервателни прибори и апарати, както и електронни дисплеи и монитори, следи за осигуряване 
на ефикасна и безопасна работа на оборудването и съоръженията, подпомага поддръжката и 
ремонта им и поддържането на чисти работни места. Извършва замервания, записва резултати, 
попълва документи за извършени операции. Следи за правилното протичане на технологичния 
процес, за качеството на продукцията и да съчетава работата си с останалите служители.  
Спазва техническите и технологичните изисквания за работа с машини, пещи и 
съоръжения на работното си място, поддържа чисто работното си място, събира битовите и 
промишлените отпадъци на определените за целта места, като спазва екологичните норми и 
разпоредби за съответното работно място. Много от задачите, които изпълнява, се извършват с 
помощта на специализиран софтуер. Това налага задължително усвояване на компетентности за 
работа с такива програми. Използването на компютри, съвременни софтуерни пакети и модерно 
производствено оборудване е важно условие за упражняването на тази професия. Може да работи 
във всички предприятия и фирми с предмет на дейност добив и обработка на черни и цветни 
метали и сплави. В своята професионална дейност лицето, придобило втора професионална 
квалификация, използва широк спектър от материали, машини, съоръжения, прибори и 
устройства, свързани с технологичния процес. 
Важни за упражняване на професията личностни качества са: концентрация на 
вниманието, издръжливост на напрегната работа и стрес, технически усет и повишена 
отговорност при работа и изпълнението на дейности, изискващи сръчност и прецизност на 
движенията, както и изпълнението на операции, предполагащи особен риск (работа с киселини, 
високи температури, автоматизирани устройства и други), и металургични стопилки (течен метал, 
шлаки, щейни, алкални стопилки).  
Работното време е съобразено с видовете работни места и сменния режим на 
предприятието при спазване на действащото трудово законодателство. Работната среда се 
характеризира с работа в помещения с повишен шум и запрашеност, на работни площадки и 
обекти на закрито и открито при неблагоприятни атмосферни условия, с използване на опасни 
вещества, течности, високи температури, съоръжения с повишена опасност, транспортни ленти,